Šaltasis atsakas

„Šaltasis atsakas“ () – taip vadinamos Norvegijos vadovaujamos karinės pratybos su NATO valstybėmis narėmis ir pakviestomis Partnerystės taikos labui šalimis, vykstančios Norvegijoje kas antrus metus.

2006 m. karinės pratybos 
Pirmosios pratybos buvo didžiausios karinės pratybos Norvegijoje 2006 m. Jose dalyvavo apie 10 000 karių iš 11 šalių.

Operacijos 
Keletas operacijų buvo vykdomos pakrantėje, jūros ir sausumos pasienyje, kartu su keliais ir apgyvendintomis teritorijomis. Svarbi pratybų dalis buvo stebėjimas, patruliavimas, kelių kontrolės postai, transporto priemonių tikrinimas, oro erdvės kontrolė, išminavimas, civilių evakuacija ir riaušių malšinimas.

Dalyviai 
Dalyvavo Norvegijos Telemarko batalionas, tūkstantis Norvegijos krašto apsaugos karių, Norvegijos karališkųjų karinių oro pajėgų 339-oji ir 720-oji eskadrilės ir didžioji dalis Norvegijos karališkojo karinio jūrų laivyno turimų pajėgų. Taip pat dalyvavo 800 Prancūzijos kalnų specialiųjų pajėgų karių, 2000 Švedijos karių ir mažesni daliniai iš Nyderlandų, Latvijos, Estijos, Šveicarijos, JAV, Suomijos, Ispanijos, Danijos ir Kanados.

Scenarijus 
Po žemės drebėjimo išgalvotoje Asando šalyje įsiplieskia ginkluotas ekstremistų ir separatistų grupių konfliktas prieš vyriausybės pajėgas. Saugumo taryba patvirtina rezoliuciją, leidžiančią NATO perimti situacijos kontrolę. Konfliktui sureguliuoti paskirtos taikos palaikymo pajėgos.

2007 m. karinės pratybos 
Antrosios pratybos vyko 2007 m. kovo mėn

2009 m. karinės pratybos 

Trečiosios pratybos vyko 2009 m. kovo 16–25 d.

2010 m. karinės pratybos 
Ketvirtosios pratybos vyko nuo vasario 17 d. iki kovo 4 d., jose dalyvavo iki 9 000 karių iš 14 šalių.

2012 m. karinės pratybos 
Penktosios pratybos vyko kovo 12–21 d., jose dalyvavo daugiau kaip 16 000 karių iš 15 šalių.

2014 m. karinės pratybos 
Šeštosios pratybos vyko kovo 7–22 d., jose dalyvavo daugiau kaip 16 000 karių iš 16 šalių.

2016 m. karinės pratybos 
Septintosios pratybos vyko nuo vasario 29 d. iki kovo 11 d., jose dalyvavo daugiau kaip 15 000 karių iš 12 šalių.

2020 m. karinės pratybos 
Aštuntosios pratybos vyko kovo 2–18 d., jose dalyvavo daugiau kaip 16 000 karių iš 10 šalių.

Kovo 11 d. karinės pratybos nutrauktos ir atšauktos dėl padidėjusio COVID-19 plitimo pavojaus.

2021 m. karinės pratybos 
Pratybos buvo atšauktos 2021 m. sausį dėl COVID-19 pandemijos.

2022 m. karinės pratybos 

Pratybos vyko 2022 m. kovo ir balandžio mėn. Pirmieji kariai atvyko į Norvegiją 2021–2022 m. rudenį ir žiemą treniruotis bei ruoštis pratyboms.

Jos vyko pietryčių Norvegijoje, centrinėje Norvegijoje ir šiaurinėje šalies dalyje. 2022 m. kovo mėn. duomenimis, pratybose iš viso dalyvavo 27 šalys ir maždaug 30 000 karių. Pasak Norvegijos atstovo spaudai, tai yra 5 000 karių mažiau nei tikėtasi dėl tuo pat metu vykstančios Rusijos invazijos į Ukrainą.

Nelaimingi atsitikimai

Leopard 2 
Du norvegų kariai iš Telemarko bataliono žuvo, kai 2006 m. tankas Leopard 2 įlūžo į ledą.

C-130 Hercules 
2012 m. kovo 15 d. per pratybas Švedijos šiaurėje sudužo Norvegijos karališkųjų karinių oro pajėgų lėktuvas C-130 Hercules ir visi penki jame buvę žmonės žuvo.

MV-22B Osprey 
2022 m. kovo 18 d. per pratybas Nordlande sudužo Jungtinių Valstijų jūrų pėstininkų korpuso orlaivis MV-22B Osprey. Žuvo visi 4 įgulos nariai.

Išnašos 

Norvegijos ginkluotosios pajėgos
NATO